**Litér Község Önkormányzata Képviselő-testületének …..………….. önkormányzati rendelete**

**Aranyoroszlán díj alapításáról és adományozásának rendjéről**

**Tervezet**

Litér Község Önkormányzatának Képviselő-testülete a Magyarország címerének és zászlajának használatáról, valamint állami kitüntetéseiről szóló [2011. évi CCII. törvény 24. § (9) bekezdés](https://njt.hu/jogszabaly/2011-202-00-00#SZ24@BE9)ében kapott felhatalmazás alapján, [az Alaptörvény 32. cikk (1) bekezdés i) pont](https://njt.hu/jogszabaly/2011-4301-02-00#CA32@BE1@POI)jában meghatározott feladatkörében eljárva a következőket rendeli el:

**Aranyoroszlán díj**

**1. §** (1) Litér Aranyoroszlán díj (továbbiakban: Díj) adományozható ….. éves korig, annak a Litéri lakosú állampolgárnak vagy csoportnak, aki (akik) kimagasló közéleti tevékenységével és tanulmányi, sport, illetve kulturális életvitelével Litérnek és korosztályának elismerését kiérdemli és példájával követendő utat mutat kortársai számára.

(2) A Díj díszoklevéllel és pénz, illetve tárgyjutalommal jár.

(3) A pénz, illetve a tárgyjutalom mértéke egyéni díjazás esetén 35 000 Ft. Egyesület díjazása 80 000 Ft.

**Az adományozás rendje**

**2. §** (1) A Díj minden évben egy alkalommal kerül kiosztásra a Zöldág Kulturális Egyesület karácsonyi műsorán, vagy a Szilvaünnepen.

(2) A Díj odaítélésére javaslatot tehetnek az Oktatási, Kulturális és Sport Bizottság tagjai, Képviselő-testület tagjai, Civil Szervezetek, egyházak, köznevelési intézmények képviselője.

(3) A Képviselő-testület elé kerülő javaslatot a településen működő Oktatási, Kulturális és Sport Bizottság, Civil Szervezetek, egyházak, iskolák, véleményeinek figyelembevételével kell előterjeszteni.

(4) A Díj adományozása a Képviselő-testület hatáskörébe tartozik. Az adományozásról szóló határozatot minősített többséggel kell meghozni.

(5) Az önkormányzat a helyi sajtóban tegye közzé a díjazott nevét és a díjazás indoklását.

**A kitüntető díj visszavonása**

**3. §** (1) A Díjat vissza kell vonni, ha a kitüntetett arra érdemtelenné válik. Érdemtelen a kitüntető díjra különösen az, akit a bíróság a közügyek vagy a foglalkozás gyakorlásától jogerősen eltiltott.

(2) A kitüntetés visszavonásáról a Képviselő-testület határoz.

(3) A visszavonás az odaítélés szabályait kell értelemszerűen alkalmazni.

**4. §** A rendelet kihirdetést követő nap lép hatályba.

Bencze Éva sk Osváth Örs sk

jegyző polgármester